钦定古今图书集成/明伦汇编/氏族典/第038卷 > 《廖用贤尚友录》 > 江文遥
## 钦定古今图书集成/明伦汇编/氏族典/第038卷 > 《廖用贤尚友录》 > 江文遥

按《魏书江悦之传》：“悦之子文遥，少有大度，轻财好士，
士多归之。正始二年，除步兵校尉，遭父忧解官。永平
初，袭封，拜前军，出为咸阳太守，治为雍州诸郡之最。
征拜骁骑将军、辅国将军，进号征卤将军。肃宗初，拜
平原太守，迁后将军、安州刺史。文遥善于绥纳，甚得
物情。时杜洛周、葛荣等相继叛逆，文遥介在群贼之”
外，孤城独守，鸠集荒馀，且耕且战，百姓皆乐为用。建
义元年，卒于州，年五十五。